Li z’alpâdze dè Laïtron

[bookmark: _GoBack]Din li z’an mel neü sïn klinkante, mel neï sin sesante la kemouene l’avive onna dezanne d’alpâdze pouor fire pâturâ apoupri hlin sin tite.
Dè vé, dè mouodzon, dè mouodze é dè vatse.
Onna sekantène végnièved’âtre kemouene.
A
Li vé vaziv’on du lô dè la Kouope é Plan Pasô, onna karantène dè tite vê li premié dzo dè jouin. Vé mel neü sin setante la kemouene l’a bâya le tarin u kanton pouo sin t’an, kiè l’a instalô le petchou Makouolïn. Apri sin li vé l’ér’on alpô avoui li mouodzon.
B
Li mouodzon poua li mouodze, onna bouone nenantène i vaziv’on inô a la Fleüdjière vé li premié dzo dè jouin. Apri traï senanne i moudâv’on inô in Kieü. U prèmié dzo dè setinbre i tornâve bâ ala feüdjière. Vé le vintè hlin l’ère le mouomin dè dézalpâ. Mi sè l’avive preü d’erbe tïnkia  la fïn du maï
C
Li vatse d’Hérens apepri sin karant’a bitche kié bayèv’on tote dè lasé, moutâv’on a n’Odonne vè le kinze jouin. Apri vin dzo le tropô l’inmouodâve inô a n’Eüloua tïnku prèmié dzo dè setinbre, poua reto bâ a n’Odonne, dézâlpe vè le vintè hlin du maï.
D
Du lô dè Bouègnonne avoui sin vin vatse d’Hérens on n’alpâve on moué mi tâ, onna senanne apri n’Odonne. U ma »d’où le tropô moutâve a Tsavane Vièye, poua dé z’an piè tâ utre a Tsantonè. In setinbre reto a Bouègnonne é vè le vintè hlin l’ère le mouemin dèzalpâ
E 
Inô in Saye, l’alpâdze le mi modjui a pâtura l’ère rézarvô u vatse di traï velâdze pouaï a Mabeya dè Sayon a dè Tsamouezâ é pouaï dè z’Ardonin.
Vè la mi jouïn sindiè Hérens moutâv’on tinkiè onô li. L’indraï le mi dindzèreu puo menâ le tropô, lèere utre a l’Ekrèvô, mi li vatse d’ardon grïnpâv’on min li tsamouo. Vè fin juyè dépâ pouo Koupelavoui on pasâdze pâ ézia a gotse du Peso, on tsemin dinli rokieu. Li vatse l’alâv’on tïnkè inô a Plan Salintze è poua a la goueye rodze. Apri davoue senanne é demiè reto bâ in Saye, sè fasive krouaï tin le troô veniève bâ tinkè u Zora.
Min li z’âtre alpâdze li vatse sortiv’on bâ a n’Ovronne vé le vintè hlin sètinbre.
F
Din li traï alpâdze d’Hérens i l’avive teti dè kayon pouo baïre la lantchia.
p.s. A sé dzo l’a pâ mi kié sin sekante tite dè mouodzon, dè vatse, pâ mi dè kayon.
Saye l’è abandonô di apepri karant’an, mi li z’Hérens l’on pâ mi dè lasé !
Ereuzamin kè li patcholâye l’on teti dé lasépouo fire le fremadze !

